Polikarpo Iraizoz (Agustin Zerranz)

Sarrera 
Polikarpio Iraizoiz, berez Agustin Zerranz izenekoa, 1897ko urtarrilaren 31ean jaio zen Irazoizen, Nafarroan eta 1980ko apirilaren 5 ean hil zen Lekaroz, Nafarroan. Polikarpio, erlijioso, hizkuntzalari, itzultzaile eta idazle elebiduna izan zen. Euskaltzaindiko kide, latinista eta Erromako Kaputxinoen Ordenako idazkari nagusi gisa egindako lanagatik eta euskara batuaren aitzindari izategatik nabarmendu zen. 

 Bizitza 
Hamar urte zituela hil zitzaion aita Zerranzi, horren ondorioz Altsasuko kaputxinoen seminarioan sartu zelarik, eta bertan jaso zuelarik “Polikarpio de Iraizoiz” ezizena. 1913an botoak eman eta 1916an betiko lanbidea hartu zuen; 1921ean apaiz ordenatu zen. Ikasketetan euskara berreskuratu zuen eta alemana autodidaktikoki ikasi. 1922–1923 bitartean Filologia Erromanikoa ikasi zuen Zürich-en, Euskaltzaindiaren bekari esker, hizkuntzalaritza modernoarekin harreman zuzena izanik. 

Iruñera itzulita, apostolutza egin zuen eta Irugarrengo Frantzizkotarra eta Zeruko Argia aldizkarietan euskaraz idazten hasi zen.

1930ean Lekarozera bidali zuten, eta latina, grekoa eta alemana irakatsi zituen ikastetxean 1949.urterarte. 1930 ean argitaratu zuen bere obra ezagunetako bat, Yesu Kristo gure Yaunaren Bizia, eta Euskaltzaindiako kide izendatu zuten. Garai hartan asko idatzi zuen, hain zuzen ere, 1933.urtean Zeruko Argia aldizkarian 21 lan argitaratu zituen, eta 1936ra arte poesia eta testu liturgikoen itzulpen ugari egin zituen.

1949an Erromara joan zen Kaputxinoen Kuria Nagusira: lehenik idazkariorde (1949–1952) eta gero idazkari nagusi (1952–1970). Latinista eta zuzentzaile gisa, hamar mila orrialde baino gehiago berrikusi zituen (liburu liturgikoak, santuen kausak, etab.). P. Donostiarekin eta P. Jorge de Riezurekin lan egin zuen Musika Lanak (12 liburuki) edizioan, eta 1968an euskaltzain izendatu zuten berriro.

1972an Lekarozera itzulita, hegoaldeko goi-nafarrera ikertzen jarraitu zuen eta hainbat aldizkaritan argitaratu zuen. Bere azkenengo urteetan filologiako ikerlanetan aritu zen eta 1976ean XVIII. mendeko hainbat bertso aztertzen aritu zen. Azkenik, 1980ko apirilaren 5ean hil egin zen.

1997an omenaldia egin zioten Iraizozen. Bere ekarpen nagusiak euskara batuaren garapenean izan zuen eragin handia eta euskarazko sonetoen kalitatea, Koldo Mitxelenak goratu zuena, izan ziren. Humanista eta hizkuntzalari gisa, Kaputxinoen Ordenako latinista nagusietako bat eta euskara modernoaren egile nabarmena izan zen. 

 Bibliografia 

 Atzoko Prensa Digitala. (apirilak 20, 1980). Zeruko Argia. (31-32).

 Capuchinos. (apirilak 5, 2020). Policarpo de Iraizoz (Agustín Zarranz Bermejo, 1897-1980), 40 años de su fallecimiento | Capuchinos San Pedro. 

 Erreferentziak 
https://w390w.gipuzkoa.net/WAS/CORP/DKPAtzokoPrentsaWEB/argitalpen/179997/data/325072800000
https://iglesiasanpedro.capuchinospamplona.org/policarpo-de-iraizoz-agustin-zarranz-bermejo-1897-1980-40-anos-de-su-fallecimiento/